**Усинскса ветеранъясöс лекарствоöн могмöдан юалöмъяс Коми Республикаса Юралысь Вячеслав Гайзер босьтiс аслас контроль улö.**

Коми Республикаса Юралысь удж серти ветлiгöн аддзысьлiс предприятиеясса, организацияясса юрнуöдысьяскöд, политическöй ютыръясöс да общественнöй öтувъясöс петкöдлысьяскöд.

Коми Республикаса Юралысь Усинскö удж серти ветлiгöн аддзысьлiс предприятиеясса, организацияясса юрнуöдысьяскöд, политическöй ютыръясöс да общественнöй öтувъясöс петкöдлысьяскöд.

Великöй Отечественнöй войнаса инвалидъяс да ветеранъяс норасисны Вячеслав Гайзерлы сы вылö, мый оз колана ногöн могмöдны лекарствоясöн да аптекаясын донъясыс зэв вылынöсь. «Ме аддза, мый Усинскын лекарствоöн могмöдöмын пöрадокыс абу. Ме ачым кута видзöдны та бöрся. Колö тöдмавны, мыйын мытшöдыс: абу колана ногöн планируйтöмын либö вайöмын», - висьталiс регионса юралысь.

Аддзысьлöм вылын сiдзжö сёрнитiсны Усинск районын омöль туйяс йылысь. Коми Республикаса Юралысь корис тайö мытшöдсö бырöдны öтув, кыдзи меставывса власьтъяс отсöгöн, сiдзи и мусир да биару перйысь предприятиеясса юрнуöдысьяскöд, кодъяс вöдитчöны гырысь техникаöн.